CELEX: 62019TA0177
Language: el
Date: 2021-06-09 00:00:00
Title: Υπόθεση T-177/19: Απόφαση του Γενικού Δικαστηρίου της 9ης Ιουνίου 2021 — Exxonmobil Petroleum & Chemical κατά ECHA [REACH – Κατάρτιση καταλόγου υποψήφιων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 – Εγγραφή του φαινανθρενίου στον κατάλογο αυτόν – Άρθρα 57 και 59 του κανονισμού 1907/2006 – Πρόδηλη πλάνη εκτιμήσεως – Καθορισμός της βαρύτητας των αποδείξεων – Αναλογικότητα – Υποχρέωση αιτιολόγησης – Δικαίωμα ακρόασης]

26.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/32
            
         
      Απόφαση του Γενικού Δικαστηρίου της 9ης Ιουνίου 2021 — Exxonmobil Petroleum & Chemical κατά ECHA
      (Υπόθεση T-177/19) (1)
      
      (REACH - Κατάρτιση καταλόγου υποψήφιων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 - Εγγραφή του φαινανθρενίου στον κατάλογο αυτόν - Άρθρα 57 και 59 του κανονισμού 1907/2006 - Πρόδηλη πλάνη εκτιμήσεως - Καθορισμός της βαρύτητας των αποδείξεων - Αναλογικότητα - Υποχρέωση αιτιολόγησης - Δικαίωμα ακρόασης)
      (2021/C 297/37)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Exxonmobil Petroleum & Chemical BVBA (Αμβέρσα, Βέλγιο) (εκπρόσωποι: A. Kołtunowska και A. Bartl, δικηγόροι)
      
         Καθού: Ευρωπαϊκός Οργανισμός Χημικών Προϊόντων (εκπρόσωποι: W. Broere, C. Buchanan και M. Heikkilä, επικουρούμενοι από τον S. Raes, δικηγόρο)
      
         Παρεμβαίνουσα υπέρ της προσφεύγουσας: European Petroleum Refiners Association (Βρυξέλλες, Βέλγιο) (εκπρόσωποι: J.-P. Montfort και T. Delille, δικηγόροι)
      
         Παρεμβαίνουσα υπέρ του καθού: Γαλλική Δημοκρατία (εκπρόσωποι: A.-L. Desjonquères, E. Leclerc, T. Stehelin και W. Zemamta)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης ED/88/2018 του ECHA, της 19ης Δεκεμβρίου 2018, κατά το μέρος που, με την απόφαση αυτή, το φαινανθρένιο εγγράφεται στον κατάλογο των ουσιών που προσδιορίζονται ως άκρως ανησυχητικές, ο οποίος προβλέπεται στο άρθρο 59 του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1, διορθωτικό ΕΕ 2007, L 136, σ. 3).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Η Exxonmobil Petroleum & Chemical BVBA φέρει τα δικαστικά έξοδά της καθώς και τα έξοδα στα οποία υποβλήθηκε ο Ευρωπαϊκός Οργανισμός Χημικών Προϊόντων (ECHA).
               
            
                  3)
               
               
                  Η Γαλλική Δημοκρατία και η European Petroleum Refiners Association φέρουν, εκάστη, τα δικαστικά έξοδά τους.
               
            
         (1)  EE C 187 du 3.6.2019.